Busu, despre COVID-19: «Virusul ăsta n-a apărut din neant, a fost creat. Marile companii nu au fost afectate»
Florin Busuioc, prezentatorul rubricii meteo de la Pro TV, și-a expus public, cu sinceritate, părerea despre situația creată de pandemia de COVID-19.

Imediat după ce Mihai Dedu a prezentat ştirea cu protestele de la Kiev, împotriva restricțiilor adoptate de autoritățile ucrainene pentru limitarea răspândirii coronavirusului, Busu a început să vorbească despre teoria sa privind pandemia:

”Micii comercianţi au fost zdravăn de tot loviţi. Nu marile companii, pentru că marile companii… e altă treabă”, a spus Busu.

În ciuda încercărilor disperate ale prezentatorilor Ştirilor dimineţii de la Pro TV de a-l opri, inclusiv prin salutul adresat Valeriei, cea care traduce ştirile în limbajul semnelor, Busu a continuat: ”Eu cred că virusul ăsta n-a apărut aşa, din neant. A fost creat. Marile companii nu au fost afectate”.

Într-un final, Florin Busuioc şi-a oprit tirada, după ce a întrebat dacă e adevărat că ministerul Educaţiei a anunţat că încep şcolile la 15 ianuarie, că aşa ar fi auzit la TV, iar ”ce se spune la TV aşa e”.

Mihai Dedu i-a răspuns că, cel puţin în dimineaţa asta, de când este el prezent în studioul Ştirilor PRO TV, nu a auzit o astfel de ştire.
[(('Înșelăciune', 'Controlul populației'), 115), (('Noua Ordine Mondiala',), 54), (('Remedii miraculoase',), 199), (('Supremația Românească',), 9), (('Reticență la vaccinare',), 260), (('Plandemic',), 181), (('Satiră',), 277), (('Remedii miraculoase', 'Religie'), 47), (('Înșelăciune', 'Big Pharma'), 176), (('Armă biologică',), 256), (('5G',), 67)]